[{"text_idx": "#000004", "text": "Islama universitata fakulo deziras ligi Israelon kun Indondezio per la hebrea lingvo"}, {"text_idx": "#000005", "text": "La ekstera parto de la vortaro hebrea-indonezia. Bildo de Sapri Sale kun lia permeso"}, {"text_idx": "#000006", "text": "Rimarko: C\u0302iuj ligiloj en tiu c\u0302i artikolo estas en Esperanto, escepte de tiuj markitaj per [en], kiuj estas en la angla lingvo."}, {"text_idx": "#000007", "text": "C\u0302u la hebrea lingvo povintus esti komuna fadeno liganta Israelon kaj Indonezion \u2014 landon kun la plej multnombra islamana log\u0302antaro en la mondo? Tiel opinias islama fakulo."}, {"text_idx": "#000008", "text": "Tiu islama fakulo klopodis estigi pli da komprenemo inter indonezianoj kaj israelanoj per la instruado de la hebrea lingvo al gelernantoj parolantaj la bahasan (au\u0306 \u2018lingvon\u2019 indonezian)."}, {"text_idx": "#000009", "text": "Indonezio ne havas diplomatiajn rilatojn kun Israelo. Fakte, la amaskomunikilaro en Indonezio prezentas negativan bildon pri Israelo pro la israela politiko rilate al [la regiono] Palestino. Survoje al Au\u0306stralio por sia historia s\u0302tata vizito, la israela c\u0302efministro Benjamin Netanyahu estis devigata eviti la indonezian aerspacon. C\u0302u io tiom simpla kiel lingvo povas esti s\u0302losilo trovi ion eble komunan?"}, {"text_idx": "#000010", "text": "Global Voices parolis kun Sapri Sale por ekscii kial li intencis instrui la hebrean en Indonezio kaj ekscii pli pri kio instigis lin lerni la hebrean kiam li estis lernanta la araban kaj pri la batalo, kiun li alfrontis dum la verkado kaj eldonado de la unua vortaro indonezia-hebrea."}, {"text_idx": "#000014", "text": "En 1989 mi estis studento pri araba literaturo en la universitato Al Azhar en Kairo. Mi tre interesig\u0302as pri la geopolitiko pri la Mezoriento, sed mi konstatis ke Israelo estas negative prezentita en Egiptio. Tiuepoke, de deko da jaroj jam funkciis la pactraktatoj de Camp David inter Israelo kaj Egiptio. Tamen la amaskomunikilaro instigis antisemitismon c\u0302e la tuta log\u0302antaro. Mi rifuzis allasi malamo-sentojn kaj mi decidis esplori pri kio vere temis. Do mi devis lerni la hebrean lingvon por scii c\u0302ion rilate al Israelo kaj eviti antau\u0306jug\u0302ojn."}, {"text_idx": "#000015", "text": "Paradokse, malgrau\u0306 la diplomatiaj rilatoj inter Egiptio kaj Israelo, ne estis facile por mi akiri librojn en la hebrea. Vi komprenos ke mi restadis tie dum la tempo antau\u0306 la alveno de la Interreto. Mi ec\u0302 ne sciis c\u0302u estis tie israela kulturcentro kaj estis timige informig\u0302i pri tio. Mi estis bons\u0302anculo trovinte kelkajn hebreajn librojn kaj komencis studi la lingvon au\u0306todidakte."}, {"text_idx": "#000016", "text": "Post kiam mi instruis al mi mem la hebrean dum kelkaj jaroj, mi vidis israelan centron en Kairo kaj nur tiam mi alig\u0302is tie al kurso en 1993. Iu egipto, nomita Amer, instruis la lingvon al mi. Estas kompreneble ke por aliaj homoj, mia alveno tie estis iom stranga kaj ec\u0302 suspektinda por la israela komunumo en tiu centro. Mia vizag\u0302o similas al tiu de aziano kaj plie, mi estis studento en Al Azhar. Tie en Kairo studis 600 indonezianoj kaj nur mi interesig\u0302is pri la hebreaj lingvo kaj kulturo."}, {"text_idx": "#000017", "text": "Mi translog\u0302ig\u0302is al Libano en 1996 por dau\u0306rigi tie mian karieron. Bedau\u0306rinde, mi tiam estis devigata c\u0302esigi la lernadon de la hebrea pro politikaj kialoj. En 1999, mi okupis postenon c\u0302e la konstanta reprezentejo en Novjorko. Tie mi povis revivigi mian interesig\u0302on pri la lernado de la hebrea kaj ekverki la indonezian-hebrean vortaron en 2006 post lernado de la hebrea dum pli ol 20 jaroj."}, {"text_idx": "#000019", "text": "SS: Temas pri 450-pag\u0302a dulingva vortaro de la moderna hebrea kaj de la indonezia kiu estas referenca verko por indonezianoj kiuj deziras lerni la hebrean kaj por hebreaj parolantoj, kiuj s\u0302atas lerni la indonezian. Tio estas la respondo al miaj alvokoj ligi Indonezion kun Israelo lingve kaj kulture."}, {"text_idx": "#000020", "text": "Vi povas imagi ke la defioj estis multnombraj. La indonezia kaj la hebrea estas lingvoj tute malsamaj. Mi estis ofte bremsita per la serc\u0302ado de vortoj samsignifaj. Kaj tie ludis sian rolon mia kapableco pri la araba, c\u0302ar estas iom da similecoj inter la araba kaj la hebrea. Mi devis turni min al la araba por traduki la hebrean en la indonezian."}, {"text_idx": "#000021", "text": "Post kiam la verkado finig\u0302is en 2016, mi devis alfronti rifuzojn de grandaj eldonistoj. Famaj eldonistoj ne tro emas interesig\u0302i pri io rilata al Israelo. Ili diris ke mia vortaro ne tiom utilas, ne komerceblas kaj ne kongruas kun la politiko. Iutage mi renkontis iun sendependan eldoniston en Jogjakarto, kiu tamen konsentis eldoni g\u0302in, se mi financus proprapos\u0302e la printadon. Poste mi alfrontis alian obstaklon kiam mi volis akiri ISBN-numeron. G\u0302enerale necesas unu monato por akiri la ISBN-numeron, sed por tiu de mia vortaro mi devis atendi tri monatojn."}, {"text_idx": "#000022", "text": "GV: Israelo dau\u0306re restas delikata temo. C\u0302u vi travivis malfacilajn situaciojn kiel islama verkisto kaj instruisto de la hebrea?"}, {"text_idx": "#000023", "text": "SS: Mi fajfas pri primokoj kaj minacoj. Mia laboro rezultas el mia elekto, egoistoj moke kromnomis min \u00abSapri la Judo\u00bb. Miaj familianoj evitas renkonti min kaj miaj kolegoj de Al Azhar forfug\u0302as de mi. Mia edzino kiu sekvis c\u0302iun version de la vortaro ekde la komenco, afable ripetis al mi ke mi entreprenas vanan laboron. Sed mi jam trafis la profundecon: 25 jarojn da lernado kaj utiligado de la hebrea \u2013 jam tro malfruas por halti."}, {"text_idx": "#000025", "text": "Mi diris al miaj familianoj ke eble mia laboro havos malcertajn sekvojn, sed nepras tamen g\u0302in finplenumi."}, {"text_idx": "#000026", "text": "GV: Kion vi esperas se ni pretas lerni de vi la hebrean?"}, {"text_idx": "#000027", "text": "SS: C\u0302irkau\u0306 70% de mia lernantaro estas kristanoj kaj 30% islamanoj. Multaj el miaj kristanaj lernantoj \u2013 el kiuj plimulto estas universitataj profesoroj \u2013 volas pli bone kompreni la Biblion. Mi esperas ke en la estonteco, multig\u0302os la nombro de lernantoj el la Pesantren (koranaj lernejoj)."}, {"text_idx": "#000028", "text": "La lernantoj el la koranaj lernejoj havas avantag\u0302on, c\u0302ar ili jam regas la legadon de la araba kaj tial estas pli facile por ili lerni la hebrean. Miaj kursoj okazas en la ICRP au\u0306 la Indonesian Conference on Religion and Peace [en] tio estas la Indonezia Konferenco pri Religio kaj Paco, la sola asocio kiu akceptis gastigi mian kurson. C\u0302iu kurso dau\u0306ras unu horon kaj duonon. Mi jam evoluigis pedagogian metodon por miaj indoneziaj samlandanoj por ke ili povu legi la modernan hebrean post c\u0302eesti ok lecionojn; poste ili kapablos memstare lerni la lingvon."}, {"text_idx": "#000030", "text": "SS: Precipe pri verkado de libroj. Survojas la gramatiko de la moderna hebrea kaj jam eblas g\u0302in printi. Mi ankau\u0306 planas aperigi alian libron pri konversacio en la hebrea por indoneziaj parolantoj."}, {"text_idx": "#000031", "text": "Eblas akiri la vortaron hebrean-indonezian per rekta mendo c\u0302e la au\u0306toro."}, {"text_idx": "#000033", "text": "Plej novaj artikoloj pri Indonezio"}, {"text_idx": "#000034", "text": "Indonezio alfrontas kritikojn pro manko de financa subteno meze de kvarantenoj"}, {"text_idx": "#000035", "text": "Inspiri novajn generaciojn de parolantoj de la balia lingvo per superherooj kaj vikioj"}, {"text_idx": "#000036", "text": "Verda spektolisto: filmetoj el Azio pri naturprotektado"}, {"text_idx": "#000037", "text": "Juna kuiristo en Bakuo transformis sian apartamenton en restoracion"}, {"text_idx": "#000039", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000042", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000043", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000044", "text": "Speciala danko al niaj multaj subtenantoj"}]